Document ID: /roh_data/filtered/fineweb-2-filterrobots_roh.jsonl.gz/12159

La Frantscha sa prepara per il Campiunadi europeic da ballape. Sa preparar vul dentant era dir, procurar per la segirtad. Dapi ils attentats a Paris è la Frantscha en stadi d’urgenza.
Ils attentats han fatg dal nausch a tuts
Ils attentats han fatg dal nausch a tuts, commentescha Jacques, in vendider sin la fiera Saint Germain. Plaunet sentia el dentant ch’ils visitaders turnian. Blera polizia e controllas fan part dal mintgadi. Madlaina Valloise di ch’ins vegnia controllà bler pli savens. Dentant cun las temperaturas pli chaudas, s’empleneschian era las terrassas puspè – «la vita va puspè» di ella.